అమెరికాలో హత్యకు గురైన ఇంజనీర్ శ్రీనివాస్ కూచిభొట్ల ఉదంతం తెలుగు వారిలో ఒక విధమైన భయాందోళనకు కారణమైంది. అమెరికాలో ఉంటున్న భారతీయుల్లో కూడా అభద్రతా భావం పెరిగిపోయింది. ట్రంప్ అధ్యక్షుడిగా ప్రమాణ స్వీకారం చేసిన దగ్గర్నుంచి అమెరికాలో నివసిస్తున్న తెలుగు వారిలో కల్లోలం మొదలైంది. మన ఉద్యోగాలు మనకే అని ట్రంప్ ఇచ్చిన ఒక్క పిలుపు ఆయనను అధ్యక్షుడిని చేసింది. ఇన్నాళ్లు ఉద్యోగాల విషయంలో బెంగ పెట్టుకున్న ఎన్నారైలు ఇప్పుడు మాత్రం ప్రాణాలు అరచేతిలో పెట్టుకుని బతుకుతున్నారు. శ్రీనివాస్పై కాల్పుల అనంతరం అమెరికాలోని భారతీయుల్లో భయందోళనలు మరింత పెరిగాయి. ఏ క్షణం ఏం జరుగుతుందోనని బిక్కుబిక్కుమంటున్నారు. అయితే ఈ హత్య తర్వాత గతంలో జరిగిన పలు చేదు ఘటనలను అక్కడి భారతీయులు గుర్తుచేసుకుంటున్నారు. 2008వ సంవత్సరం నుంచి ఇప్పటి వరకూ, అంటే గడిచిన 9 సంవత్సరాల్లో దాదాపు 30 మందికి పైగా తెలుగు వాళ్లు అమెరికాలో చనిపోయారు. చనిపోయిన వారిలో ఎక్కువ మంది కాల్పుల బాధితులే. ఫిబ్రవరి 10న వరంగల్ జిల్లాకు చెందిన వంశీ రెడ్డి కాలిఫోర్నియా జరిగిన కాల్పుల్లో మరణించాడు. గత డిసెంబర్లో విజయవాడకు చెందిన చుండూరి సాయి తేజస్వి కారు ప్రమాదంలో చనిపోయింది. 2016 జులైలో సంకీర్త్ అనే హైద్రాబాద్కు చెందిన యువకుడిని రూమ్మేట్ హత్య చేశాడు. టెక్సాస్లో జరిగిన ఈ ఘటన అప్పట్లో చర్చనీయాంశమైంది. 2016 జూన్లో అరిజోనాలోని టాటా కన్సల్టెన్సీ సర్వీసెస్లో ఉద్యోగం చేస్తున్న నంబూరి శ్రీదత్త ప్రమాదవశాత్తు జలపాతంలో మునిగి చనిపోయాడు. హైద్రాబాద్కు చెందిన శివ కిరణ్ అనే యువకుడు డిప్రెషన్కు లోనై అమెరికాలో ఆత్మహత్య చేసుకున్నాడు. 2015లో సాయి కిరణ్ అనే హైద్రాబాద్ యువకుడు ఓ దొంగ జరిపిన కాల్పుల్లో చనిపోయాడు. టెక్సాస్లో ఎలప్రోలు జయచంద్ర అనే యువకుడు కూడా ఇదే తరహాలో ఓ స్టోర్లో దొంగ జరిపిన కాల్పుల్లో ప్రాణాలు కోల్పోయాడు. ఇలా దాదాపు 30 మంది తెలుగు వాళ్లు వేర్వేరు కారణాల వల్ల అమెరికాలో ప్రాణాలు కోల్పోయారు. అమెరికాలో ఉంటున్న భారతీయుల్లో దాదాపు 6లక్షల మంది తెలుగు వాళ్లే కావడం గమనార్హం.
americalo hatyaku guraina injaneer srinivas koochibhotla udantam telugu vaarilo oka vidhamaina bhayandolanaku kaaranamaindi. americalo untunna bhaaratheeyullo kuudaa abhadrata bhavam perigipoyindi. trump adhyakshudigaa pramaana sweekaaram chesina daggarnunchi americalo nivasistunna telugu vaarilo kallolam modalaindi. mana udyogaalu manake ani trump ichina okka pilupu aayananu adhyakshudini chesindi. innaallu udyogaala vishayamlo benga pettukunna ennaarailu ippudu maatram praanaalu arachetilo pettukuni batukutunnaru. srinivaspai kaalpula anantaram americaloni bhaaratheeyullo bhayandolanalu marinta perigaayi. e kshanam yem jarugutundonani bikkubikkumantunna. ayithe ee hatya tarvaata gatamlo jarigina palu chedu ghatanalanu akkadi bhaaratheeyulu gurtuchesukuntunna. 2008va samvatsaram nunchi ippati varakuu, ante gadichina 9 samvatsaraallo daadaapu 30 mandiki paiga telugu vaallu americalo chanipoyaru. chanipoyina vaarilo ekkuva mandi kaalpula badhitule. fibravari 10na varangal jillaaku chendina vamshee reddi california jarigina kaalpullo maraninchaadu. gatha decemberlo vijayavaadaku chendina chunduri saayi tejaswi kaaru pramaadamlo chanipoyindi. 2016 julailo sankirt ane haidraabaadku chendina yuvakudini roommate hatya cheshaadu. texaslo jarigina ee ghatana appatlo charchaneeyaamsamaindi. 2016 joonlo arijonaaloni tata consaltancy sarveeseslo udyogam chestunna namburi sridatta pramaadavasaattu jalapaatamlo munigi chanipoyadu. haidraabaadku chendina shiva kiran ane yuvakudu depressionku lonai americalo aatmahatya chesukunnadu. 2015loo saayi kiran ane haidrabad yuvakudu oo donga jaripina kaalpullo chanipoyadu. texaslo elaprolu jayachandra ane yuvakudu kuudaa ide tarahaalo oo storlo donga jaripina kaalpullo praanaalu kolpoyadu. ilaa daadaapu 30 mandi telugu vaallu ververu kaaranaala valla americalo praanaalu kolpoyaru. americalo untunna bhaaratheeyullo daadaapu 6lakshala mandi telugu vaalle kaavadam gamanarham.